מטלת תמלול העדות
עליכם.ן להכנס למקור ממנו לקחתם.ן את העדות ולתמלל אותה/ להעתיק את התמלול שלה ולהגיש אותו בקובץ זה:


תשובה (ערכו את הטקסט):
· שמות חברי.ות הקבוצה: גל, גאיה, עלמה ונעמה
· שם המקור ממנו לקחתם.ן את העדות: יד ושם
· שם נותן.ת העדות: ליא קניג
· תמלול העדות (במידה ויש תמלול העתיקו אותו לכאן. במידה ולא - יש לכתוב את עיקר העדות ב2-3 פסקאות):

השחקנית וזוכת פרס ישראל ליא קניג-שטולפר נולדה בפולין בשנת 1929. הוריה, יוסף קאמין ודינה קניג, היו שחקני תיאטרון יידיש מוכרים בשנים שבין שתי מלחמות העולם. כשפרצה המלחמה חיה ליא עם אימה בעיר צ'רנוביץ שסופחה על-ידי הסובייטים. בהמשך הן עברו לקישינב שבמולדובה שם הייתה אימה שחקנית בתיאטרון הממלכתי היהודי שבעיר. לאחר שהגרמנים פלשו לברית המועצות בקיץ 1941 נמלטו השתיים יחד עם שאר שחקני התיאטרון לפנים ברית המועצות, לאזור הרפובליקה הסוציאליסטית האוזבקית. במהלך הבריחה נחשפה ליא לזוועות המלחמה ולהפצצות ההרסניות של הצבא הגרמני. אביה של ליא, שבפרוץ המלחמה היה באזור אחר של אוקראינה הסובייטית, ברח גם הוא לפנים ברית המועצות אך נפטר בשנת 1942. אימה של ליא נישאה לשחקן יצחק חוויס והשניים המשיכו להופיע במהלך שנות המלחמה. לאחר סיום המלחמה הם השתקעו בבוקרשט שברומניה והצטרפו לתיאטרון היהודי שבעיר. ליא, שהחלה להופיע גם היא בתיאטרון זה מגיל צעיר, למדה משחק באקדמיה לאמנות שבעיר. בשנת 1961 עלתה לישראל עם בעלה צבי שטולפר, שחקן ובמאי, שורד שואה מטרנסניסטריה. לאחר שלמדה עברית, התקבלה כשחקנית בתיאטרון "הבימה" ועד מהרה החלה לבלוט בתפקידים ראשיים. היא הופיעה גם בטלוויזיה ובקולנוע. לאורך שנות פעילותה זכתה ליא בפרסים רבים ולהוקרות, ביניהם פרס ישראל ופרס התיאטרון הישראלי. היא מתגוררת בגבעתיים וממשיכה להופיע על בימת התיאטרון.
